เล็งไว้นานแล้วครับสำหรับร้านนี้ แต่แคล้วคลาดกันทุกที แต่เป็นร้านที่ไม่เสียแรงที่ตั้งใจจะมาครับ ครั้งแรกสำหรับผมกับร้านนี้คงขอเฉพาะเมนูแนะนำของทางร้านซึ่งเป็นเมนูที่โดนใจครอบครัวผมมากครับ
   ผัดเผ็ดหมูป่าถึงจะใส่นมปรุงมาแต่ไม่เลี่ยนหรือรสอ่อนลง เครื่องเยอะ หมูหนึบ ทานกันเกลี้ยงจานครับ
   ไข่ซาลาเปา ออกมาสวยงามทานได้ครับ แต่ต้องขออภัยที่ผมคิดถึงไข่ปูฟูของครัวอัปสรมากกว่า 
   แกงป่าปลาคัง เมนูโปรดของผม เผ็ดร้อน หอมเครื่องแกง โดนใจครับ ยกให้เป็น1ในร้านโปรดเลย ชอบมากครับ ไม่ต้องอะไรมาก แต่ออกมาอร่อย
   ยำถั่วพู น้ำยำกลมกล่อมหอมมาก ถั่วพูกรอบ เป็นอีกร้านที่ทำเมนูนี้ได้ดีครับ จานนี้ไม่มีเหลือครับ
   หมูแดดเดียว นางเอกของวันนี้ครับ อร่อยยกดาวให้ล้านดวง ปกติผมจะมองว่าหมูทอดง่ายๆทำทานที่บ้านก็ได้ (เหมือนไข่เจียว) สั่งมาลองชิมดูแล้ว..แย่ครับ แย่ที่ไม่มีใครหยุดกินได้ครับ 555 ต้องสั่งจานที่2 โดยเฉพาะเจ้าลูกชายตัวดี บอกว่าอยากซื้อกลับบ้านด้วยเลยครับ ใครไปร้านนี้อย่าพลาดเมนูนี้นะครับ 